c: text/html

text:
Landeshauptstadt Mainz Direkt zum Inhalt
Ayibobume balendawo bodwa apha eEurope obanika amaRoma umdla kwiminyaka engamawaka amabini adlulileyo, ukanti bayebathanda ubuhle bemvelo besisixeko sase Mainz, kunye nomdla kubantu balendawo owabakhumbuza imvelaphi yabo. Konke oku kwawakhuthaza amaRoma ukaba azise abantu balendawo ngewayini.
Abantu besisixeko bayabuthanda ubumnandi kwaye babuvakalisa kubantu bonke abathi bavakashela lendawo nawe uye uzive wamkelekile nokuba kuboniswa ubunganga nobuhle bemidlalo abaye babenayo kwesisixeko. Abantu balendawo bathanda isonka , isausage kunye newayini. Kuye kubekho imidlalo ethi idlalwe kwiindawo ngeendawo apha njengase museum, esinema, kwiitheather, nakwiindawo zomculo. Ukanti lendawo yaseMainz yaziwa kumhlaba jikelele ngonyana wayo odume kumhlaba wonke uJohannes Gutenberg „uyise weMillennium“. Kukwakhona nedama iRhine elineminyaka engamawaka amabini ubudala, liphilela abantu balo kwaye liyathandeka kubatyeleli abasuka kwindawo ngeendawo kwilizwe liphela.
Xa ujonga imvelaphi yesisixeko i Mainz: kwa imvelaphi nesintu samaRoma ukusukela kumawaka amabini eminyaka. Isakhiwo salendawo ukusukela kwakudala sinomtsalane. Izakhiwo ezisezingeni eliphezulu, imifanekiso eqengqiweyo kunye nemizobo yakudala ukanti neecawa zangoku kuleminyaka siphila kuyo. Kukwakhona necawa i St. kaMartin Cathedral enomtsalane ngakwiRhine ukusukela kwiminya eliwaka, ibonisa imvelaphi yomahluko phakathi kweelokishi kanti nee tawuni. Kukwakho necawa yamawisile enesakhiwo esihle kwakulendawo.
Isixeko saseMainz siyalwazi ubhiyozo ngoko abahlali balapha kunye nabatyeleli bayonwaba kakhulu kulendawo. Ngexesha lokubhiyozela iShrovetide, esisixeko sikwidama iRhine sibayindawo yokudibana kubagadi kanti nabanye abantu abazindidi ngeendidi. Amakhulukhulu abantu abathanda lombhiyozo balandela lombiyozo ubizwa ngokuthi yiShrove Monday ezitalatweni okanye kumabonakude. Kodwa iMainz St. Johns Night, eyasoloko ibiyozelwa xakusondele ukuphela kwenyanga kaJuni itsala abatyeleli abaninzi kwesisixeko. Ngomyaka ka 1450 unyana ongusaziwayo walendawo uJohannes Gutenberg enguye owaza nedlela zokuprinta ezintsha uye akhunjulwe ngamaxesha anjena. Imizekeliso yeebhayibhile ezimbini zika Johannes Gutenberg zigcinwe eGutenberg Museum njengezinye zezinto ezenza umdla eluntwini nezifundisa uluntu ngemvelaphi yezizakhono.
Ngaphandle nje kweGutenberg Museum nezindlu zakhona ezakhiwe ngobunene apha eMainz kukwakhona iindawo zokusela iwayini kunye neendawo apho ungathenga khona izinto ozithandayo ezenza umdla kubakhenkethi abatyelela esisixeko abasuka ezizweni. Amawaka abakhenkethi aye avakashele e St. Stephens rhoqo ngonyaka kuba bathanda ukubuka ifesitile zeglasi ezinamabalabala ezazigcotya nguMarc Chagall. Ezifesitile zilithoba zenza lecawe inike umdla imvelaphi yazo isukela kwiTestamente endala kwaye zibonakala njengezona zinto ezabangela udumo luka Marc Chagall.
iMainz le ikwayiyo nendawo yebhola yonyawo. Xa abadlali bebhola yonyawo apha eMainz bedlala akubiyozi bahlali balapha kuphela, ngoko akothusi ukuba kutheni ababadlali bezenzele igama kwelixeshana lingakanana apha eGermany.
Esisixeko saseMainz likhaya kwitshanele kamabonakude ebizwa ngokuthi yiZDF, iindidi zosasazo kwiRadio, SWR nezinye indawo zosasazo zifumaneka apha. Ukongeza koku lendawo iyalubhiyozela ugqatso lwayo ngokuba yeyona ndawo yescience nolwazi ulubanzi. Malunga namawaka amathathu anantlanu abantu abafunda kuledyunivesithi ibizwa ngokuthi yi Johannes Gutenberg ikwayeyona inkulu kwesisixeko, zekulandele ikliniki yaledyunivesithi, indawo yolwazi uluphangeleleyo okanye olubanzi kunye nedyunivesithi yescience.
Uninzi lwabantu abafunde ukanti nabasafundayo abahambi kwesisixeko kuba esisixeko lilungu leRhine –Main enye yendawo ezinomnotho apha eGermany. Uninzi lwabaququzeli beenkomfa neendibano ezibalulekileyo baye bagqibele kwelokuba makudityanelwe apha kuba lendawo inkulu kanti neholo eli iRheingold lisezingeni eliphezulu.
Kwesisixeko kufumaneka izinto ezininzi kakhulu njengenkathalelo yamasiko, iibhizinisi ezisezingeni eliphezulu, imedia ukanti nesenta enkulu yescience. Esi sisixeko sokuhlala ufunde kwaye usebenze ngoko yiyolonto sinomtsalane eluntwini futhi sibonakala sinekamva eliqaqambileyo.

robotstxt: allowed

filter: keep


text:
I-Freedom Front Plus
I-Freedom Front Plus (FF+)nebizwa ngokuba yi-Afrikaans: Vryheidsfront Plus, VF+ ngesibhulu ngumbutho wezopolitiko eMzantsi Afrika. Inkokheli yawo ngu-Gq. Pieter Mulder.
Contents
Imbali ngalo mbutho[tshintsha | edit source]
IFreedom Front Plus yafunyanwa ngomhla woku-1 kweyoKwindla (ngoMatshi) ngomnyaka ka-1994, ufunyanwa ngamalungu azibiza okokuba ngama-Afrikaaner phantsi kukaConstand Viljoen. Into kaViljoen yaabhalisa lo mbutho we-Freedom Front Plus kwikomishini yokhetho ezimeleyo (I-IEC) ngomhla wesi-4 eKwindla (NgoMatshi) ka1994, ukuze amalungu alo mbutho akwazi ukuthabatha inxaxheba kunyulo luka olwaluzakubanjwa ngenyanga kaTshazimpuzi (kaApreli) ka1994. Ngomhla we-12 kweyoKwindla ngo1994, uViljoen wanikezela ngoxwebhu olwalunoluhlu lwamagama abagqatswa bombutho wakhe kwi-IEC, ngeliqinisekisa okokuba umbutho wakhe uyakuthabatha inxaxheba kunyulo oluzayo. Ngeli xesha enza yonke le migudu okaViljoen ukwangumsebenzi obambe isikhundla esiphezulu kwi-ofisi yamajoni aseMzantsi Afrika.
Iinkokheli zawo[tshintsha | edit source]
Okangoku zimbini iinkokheli zalo mbutho.
U-Constand Viljoen[tshintsha | edit source]
Njengoko sele sichazile apha ngasentla, le kwakuyingqonyela yenkokheli yeFreedom Front Plus. Ngubani kanye lo mfo?
UNjengele Constand Viljoen SSA SD SOE SM wazalwa ngomhla wama-28 kweyeDwarha ngo1933, ezalelwa eStanderton, eMpumalanga E-Mzantsi Afrika. Eli khwahla laye liyiKomanda likwangumpolitiki waseMzantsi Afrika. Kuyo yonke into lo mfo uyanconywa ngokuthintela uqhambuko lomlo nobundlobongela ngezigalo obabulindelekile kwicala labemi abamhlophe ababebonakala bengonelisekanga konke-konke lunyulo olwaluzakubanjwa okokuqala emva korhulumente wengcinezelo. Lo mfo utshate nenzwakazi u-Christina Sussanna Heckroodt, kwaye banabantwana abahlanu kulo mtshato, amadodana amane nentombi enye vo.
Inkonzo yakhe eMkhosini njengeJoni[tshintsha | edit source]
Ngo1951, U-Viloen upase ibanga lematriki e"Standerton High School". Ngo-1956, uye waba lilungu lombutho womkhosi waseMzantsi Afrika owawucetywa ngo1956. Uthe esakufumana isidanga sakhe kuphando kwezoMkhosi wamaJoni esifumana kwiYunivesithi yasePretoria, wakhwetyelwa kwisikhundla esiphakamileyo sokongamela indlela emakusetyenzwe ngayo ngumkhosi wamaJoni eMzantsi Afrika ngo 1976. Akubanga kudala ngo uViljoen wonyuselwa waba yingqonyela kumkhosi wamaJoni aseMzantsi afrika. Ngo1977 waphinda wonyuselwa waba yi-"Principal Chief of Staff" de kwango1980 apho waziphosa kumfo uMagnus Malan iintambo nje-SADF chief"
Inxaxheba yakhe kwi"Angolan Service"[tshintsha | edit source]
Lo ka-Viljoen wayebambe isikhundla esiphezulu kwakhona kumkhosi wamaJoni e-SADF owawuthabatha inxaxheba kumsebenzi owawubizwa ngokuba yi"Operation Savannah wango1975. Ukwaziwa kakhulu ngezicwangciso zakhe awazenzayo ngohlaselo lokuqala olwenziwa ngolunya nolubizwa ngokuba yi"major airborne assault hlaselo olo lwalubizwa ngokuba yi"Cassinga. Kaloku olu hlaselo kwakuliphulo lokuhlasela abaqhankqalazi bombutho i-SWAPO. Emkhulu enjalo ngokwesikhundla sakhe emsebenzini, lo kaViljoen wayekho kudushe lomlo, apho wanikezela ngento eyayibizwa ngokuba yi"swashbuckling", iinkokheli ezazimi kumgca wokuqala front-line leadership which won him the respect of many fellow Afrikaners.[5]
Inxaxheba yakhe kwezoPolitiko[tshintsha | edit source]
OkaViljoen unconywa kakhulu ngabantu abathile ngegalelo lakhe elakhokhelela ekubeni abamhlophe bayamnkele inkqubo entsha kawonke-wonke yonyulo olukhululekileyo. Kudlwabevu lwentetho yakhe awayenza kwindibano yonyaka ehlala ibanjwa minyaka ekuthiwa yile I-Broederbond annual assembly e-Voortrekkerhoogte . Kukule ndibano apho lo kaviljoen wathetha ngesiBhulu ebhekisa kumajoni antsundu aseMzantsi Afrika esithi - As hulle kan veg vir Suid-Afrika, kan hulle stem vir Suid-Afrika! Oko kuthetha ukuthi "Ukuba bangayilwela i-South Afrika, loo nto ithetha okokuba bangayivotela i-South Afrika.” Ngonyaka ka-1993 oka-Viljoen noogxa bakhe ababesele besidla umhlala-phantsi baqhulunqa umbutho ekuthiwa yi-Afrikaner Volksfront (Umbutho wama-Afrikaner), umbutho owenzelwa ama-Afrikaner. Kodwa yonke le mizamo yakhe uViljoen yenza okokuba bungabibuhle ncam ubudlelwane phakathi kwakhe namanye amaqela ama-Afrikaner.


text:
I-logic
Igama elithi logic livela kwigama lesiGreek elithi logos. I-logos yona ingathetha isivakalisi, i-discourse, i-reason, i-rule, i-ratio. Ewe kona ezi ntsingiselo azinakunceda ngokwaneleyo ukunika intsingiselo eyiyo yegama elithi 'logic' ngale ndlela lisetyenziswa ngayo kungoku nje.
Ungayichaza uthi yintoni kanye kanye i-logic? Ngokufutshane singathi i-logic sisifundo ngeeprinciples ze-reasoning efanelekileyo okanye eyiyo, nekuthiwa ngokwakwa science yi-correct reasoning. Le nkcazo yeyexeshana nje kuba indlela ekuchazwa ngayo intsingiselo ye-logic ngumcimb'onzima otshis'ibunzi nodala ingxwaba-ngxwaba. kodwa ke, ngenxa yokokuba kufuneka sikwazisile mfundi ngesi sifundo se-logic, sicinga okokuba kubalulekile okokuba sikunike ufifi ngesi sifundo ozakube usifunda. yiloo nto kuphela esizakube siyenza kweli phepha okwangoku. Nje ngoko sele siwuchazile umahluko phakathi kwe-logic reasoning ne-psychology of reasoning phantsi kwesihloko esithi 'ii-principles, ngoku sizakuthetha kuvokotheke ngayo nge-logic neeprinciples zayo.
Ii-principles ze-logic[tshintsha | edit source]
Khawutsho ke, zeziphi ezi principles zereasoning ezenza i-logic? zininzi ii-principles ezi lolu hlobo, kodwa ke eyona nto esiyifundayo (kungeyiyo yodwa) kwi-logic zii-principles ezilawula nezingumkhomba-ndlela obonisa i-validity yeengxoxo (okanye yee-arguments ukuze sikwazi ukubona okokuba ingaba izigqibo ezithile ekuthi kufikelelwe kuzo ziziziphumo zoko bekukukhe kwabekwa ngaphambili njengento enokwenzeka. Umzekelo, khawuqwalasele ezi ngxoxo zintathu zilandelayo:
Ukuba uZola uhlala ezilalini, ke uZola ulihlwempu. UZola uhlala ezilalini. Ngoko ke, uZola lihlwempu.
Ukuba u-K>10, ke u-K>2. u-K>10. Ngoko ke, u-K>2.
Ukuba i-Johannesburg iseRhawutini, ke i-Johannesburg ayikho se-Eastern Cape. I-Johannesburg ise-Rhawutini. Ngoko ke, i-Johannesburg ayikho se-Eastern Cape.
Ezi ngxoxo zintathu sizibonayo apha ngokuqinisekileyo ziingxoxo ezilungileyo kuba kaloku izigqibo ekufikelelwa kuzo ngazo zisekelezelwe zikwalandela ii-assumptions(oko sele kutshiwo ngaphambili). Ukuba ngaba ezi-assumptions ze-argument ngenene zinyanisekile okanye zi-true, nesigqibo se-argument ekufikelelwa kuso si-true. I-logician izakukuxelela okokuba zonke ziyimibandela yaloo argument ekuthiwa yi-modus ponens.


text:
ULUKA 23
UYesu phambi koPilato
(Mat 27:1-2, 11-14; Marko 15:1-5; Yoh 18:28-38)
1Loo mpi yonke yamsa kuPilato uYesu; 2yammangalela isithi: “Lo simfumene elahlekisa uhlanga, engavumi ukuba sirhafe *kuKhesare, esithi yena unguye *uKrestu uKumkani.”
3UPilato ke wambuza esithi: “Unguye na uKumkani wamaJuda?”
Waphendula yena wathi: “Nawe utsho.”
4UPilato wathi kubabingeleli abaziintloko nakwisihlwele: “Andifumani tyala kulo mntu.”
5Kwaba kukhona bazingisayo besithi: “Údungadunga abantu, efundisa kulo lonke elakwaJuda, ukususela kwelaseGalili, kude kube lapha.”
UYesu phambi koHerode
6Akuva kukhankanywa elaseGalili, uPilato wabuza ukuba uYesu ngowalapho na; 7waza wathi, akuqonda ukuba ungowommandla ophethwe nguHerode, wamthumela kuHerode, owayeseJerusalem naye ngelo xesha. 8UHerode akumbona uYesu, wavuya kunene; kwakukade efuna ukumbona, kuba wayeve kuthethwa lukhulu ngaye. Wayenqwenela nokubona umqondiso usenziwa nguYesu. 9UHerode ke wabuza imibuzo emininzi, kodwa uYesu wathi tu. 10Baphakama ababingeleli abaziintloko nabachazi-mthetho, bamtyhola ngolunya uYesu. 11UHerode nempi yakhe bamenza into engento uYesu, behlekisa ngaye, bemthe wambu ngengubo eqaqambileyo, waza uHerode wambuyisela kuPilato. 12Ngaloo mini baba zizihlobo uPilato noHerode, kuba babefudula bejongene ngezikhondo zamehlo.
UYesu ugwetyelwa ukufa
(Mat 27:15-26; Marko 15:6-15; Yoh 18:39 – 19:16)
13Ke kaloku uPilato wababizela ndawonye ababingeleli abaziintloko nabaphathi bamaJuda, nabantu, 14wathi kubo: “Nizise lo mntu kum nisithi udungadunga abantu. Ke ndimncinile phambi kwenu, ndaza andafumana tyala kuye kwezo zinto nimmangalela ngazo. 15NoHerode akafumananga tyala kuye, kuba naku embuyisela kum. Niyabona, akukho nto ayenzileyo ingabangela ukuba afe. 16Ndothi ke ngoko ndimbethe, ndimkhulule.”
[ 17Ke kaloku ngetheko *lePasika wayedla ngokubakhululela umbanjwa abe mnye.] 18Bankqangaza ke bonke besithi: “Mbulale lo, usikhululele uBharabha!” 19UBharabha lo wayephoswe entolongweni ngenxa yesiphithi-phithi esithile esabakho esixekweni apho, kwanangokubulala.
20Waphinda ngoko uPilato wathetha nabo, efuna ukumkhulula uYesu. 21Kodwa bona bankqangaza besithi: “Mbethelele! Mbethelele emnqamlezweni!”
22UPilato wathi kubo okwesithathu: “Ngoba enze bubi buni na? Andifumani tyala lingabangela ukuba afe. Ndothi ngoko ndimbethe, ndimkhulule.” 23Bamxina ke uPilato, bekhwaza ngamandla, becela ukuba uYesu abethelelwe emnqamlezweni. Kwema ngabo ke. 24Wasuka uPilato wagweba ngelithi masenziwe isicelo sabo. 25Wabakhululela lowo babemcela, owayethe ngenxa yesiphithi-phithi nokubulala waphoswa entolongweni. Ke yena uYesu wanikelwa ukuba kwenziwe kuye ngokwesicelo sabo.
UYesu ubethelelwa emnqamlezweni
(Mat 27:32-44; Marko 15:21-32; Yoh 19:17-27)
26Kwemkiwa ke noYesu, aza amajoni athi xhakamfu Simon uthile waseKirene, owayevela emaphandleni, awubeka phezu kwakhe umnqamlezo, ukuba awuthwale emva koYesu.
27Wayelandelwa yinto eninzi yabantu, kukho nabafazi ababesenza isijwili, bemlilela. 28Ejikile ke uYesu, wabakhangela, wathi: “Zintombi zaseJerusalem, sanukundililela mna; koko zilileleni nina nabantwana benu; 29kuba, niyabona, iyeza imihla ekuya kuthiwa ngayo: ‘Banoyolo abangazalanga, abangancancisanga mntwana.’ 30Ngelo xesha baya kuthi ezintabeni: ‘Siweleni, nisifihle!’ ezindulini bathi: ‘Sigqumeleleni!’+ 31Xa utsha kangaka umthi oluhlaza, kobeka phi ke kowomileyo?”
32Amadoda amabini, awayezizihange, ayeqhutywa esiya kubulawa kunye noYesu. 33Bakufika kuloo ndawo kuthiwa luKhakhayi, bambethelela emnqamlezweni khona apho uYesu, bezibethelela kwanezihange ezo, esinye ngasekunene, nesinye ngasekhohlo. 34UYesu wathi: “Bawo, baxolele, kuba abayazi into abayenzayo.”
Baza benza *amaqashiso, besabelana ngeengubo zakhe.+ 35Abantu babebonela, abaphathi bamaJuda bemgculela, besithi: “Wabasindisa abanye; makazisindise ke naye, ukuba unguye *uKrestu, umnyulwa kaThixo.” 36Ayemphoxa ke namajoni, esiza asondeze iwayini emuncu kuye, 37esithi: “Ukuba wena unguye uKumkani wamaJuda, zisindise.”
38Kwakubhalwe nombhalo wetyala lakhe phezulu emnqamlezweni, kwathiwa: “Lo nguKumkani wamaJuda.”
39Esinye isihange kwezo zazixhonywe kunye noYesu, sasimnyelisa, sisithi: “Akunguye na uKrestu? Zisindise ke, nathi usisindise.”
40Sasikhalimela esinye, sisithi: “Akumoyiki na wena uThixo, ukwawiselwe esi sigwebo nje? 41Esi sigwebo okunene sisifanele thina, kuba sivuzwa ngezenzo zethu; kodwa yena lo akenzanga nto imbi.” 42Saza sathi kuYesu: “Uzundikhumbule, Yesu, xa uthe weza kulawula.”
43UYesu wathi kuso: “Ndithi kuwe, inene, kwanamhlanje uya kuba nam emyezweni wakwaThixo.”
Ukufa kukaYesu
(Mat 27:45-56; Marko 15:33-41; Yoh 19:28-30)
44Ke kaloku kwakumalunga nentsimbi yeshumi elinambini emini, laza lasuka latshona emini ilanga, kwaba mnyama phezu kwawo wonke umhlaba, kwada kwayintsimbi yesithathu emva kwemini. 45Ikhuselo legumbi eliyingcwele *yendlu kaThixo lakrazuka kubini.+46Wadanduluka ke uYesu ngezwi elikhulu, wathi: “Bawo, ndiyawunikela ezandleni zakho umoya wam!”+ Akuba etshilo, waphuma umphefumlo.
47Ke umphathi-butho wamajoni, akukubona okuhlileyo, wamncoma uThixo, esithi: “Inene, lo mntu ebelilungisa.”
48Sakuba isihlwele esasihlangene kuloo mbono sikubonile okwenzekileyo, sagoduka sibambelele ezidleleni. 49Ke bonke abazana noYesu, kwanabafazi ababemlandela bevela kwelaseGalili, babemele kude, bezikhangele ezi zinto.
Ukungcwatywa kukaYesu
(Mat 27:57-61; Marko 15:42-47; Yoh 19:38-42)
50Ke kwakukho indoda egama linguJosefu, eyayililungu leBhunga, iyindoda elungileyo elilungisa. 51Yona yayingavumelananga necebo labo kwanesenzo sabo. Le ndoda yaseArimati, idolophu yamaJuda, yayilulindele ulawulo lukaThixo. 52Yona ke yaya kuPilato, yawucela umzimba kaYesu; 53yaza yawuthula, yawusongela ngengubo yelinen, yawubeka engcwabeni elixholwe eliweni, ebekungekangcwatywa bani kulo. 54KwakungoLwesihlanu, *uMhla wokuPhumla sewusondela.
55Abo bafazi bàbelandela uYesu, bephuma eGalili, bâlandela uJosefu, balibona ingcwaba nomzimba kaYesu ubekwa kulo; 56baza babuya, balungisa iziqholo nezithambiso.
Baphumla ke ngoMhla wokuPhumla ngokomthetho.+


text:
Zenzile Miriam Makeba
(Zenzile) Miriam Makeba (* 4.03.1932, iRhawutini, uMzantsi Afrika – † 10.11.2008, Castel Volturno, Ithali) – umculi zesiMzantsi Afrika.
uMiriam Makeba yivumi yaseMzantsi Afrika waziwa ngokuba ngumama Afrka ngabaninzi.wazalelwa eProspectTownship,Johannesburg.Uye wasutywa kukufa emveni kokugula ngomhla we9 novemba 2008.Waye gqwesile kwicala lomculo.Ngonyaka wama60 waye yivumi yokuqala apha kweli lo Mzantsi Afrika ukwazisa umculo waseMzantsi kwilizwe lonke.Waziwa kakhulu ngengoma yakhe u"pata pata" eyaqalwa ukushicilelwa ngonyaka ka-1957.Waye tshicilela ingoma zakhe kunye nezinye iivumi ezingosaziwayo ezifana no Harry Belafonte,Paul Simon kunye [Hugh Masekela]] owayengumyeni wakhe.Umama afrika waye yenye yeevumi ezazichasene neegcinezelo wayekubonisa ke oko nakwingoma zakhe nto leyo yamenza walishiya elokuzalwa waya kwelinye ilizwe.Kodwa ke ngonyaka ka 1990 uye waphinda wabuyela ekhaya.Uthe wahlaselwa yintliziyo wasutywa kukufa kwa oko emveni kokucula kwikonsati eyayise itali.UMiriam wathi walahlekelwa ngutata ngokuthi asutywe kukufa xa wena uM iriam waye neminyaka nje esithandathu kuphela.utata wakhe ke waye ngumxhosa,yena umama wakhe wayesisangoma somSwazi.Wathi uMiriam xa eneminyaka elishum elinesibhozo umama wakhe wabajwa ngexa yokuthengisa umqobhothi,utywala besintu obenziwa ngento ebizwa ngoba yinkoduso.
Umama ka Miriam wagwetywa iinyanga ezintandathu ese ntologweni,ngoko ke no Miriam wachitha ezonyanga esentologweni,ebuntwaneni bakhe uMiriam uye wacula kwenye ikwayara wase Kilmerton training Istitution ePitoli ,kwisikolo sama banga aphantsi aweye funde kuso iminyaka eSibhozo.Impumelelo eyamenza wagqama ngakumbi yeyokuba wayesoloko ezithanda enguye nje engaziqabi nangee "make up" xa ezokucula eqongeni